**Ανάλυση Εικονογραφημένων Βιβλίων**

Το μάθημα *Ανάλυση Εικονογραφημένων Βιβλίων* διδάσκεται από την Αγγελική Γιαννικοπούλου, καθηγήτρια Παιδικής Λογοτεχνίας ΤΕΑΠΗ, ΕΚΠΑ.

Το μάθημα διδάσκεται για 4 ώρες **κάθε Δευτέρα** από τις **11.15-12.45**, **13.00-14.30** και η παρουσία των φοιτητριών είναι **υποχρεωτική**.

Στο πλαίσιο του μαθήματος ακολουθείται μια διαδικασία προσομοίωσης για συμμετοχή σε συνέδριο σε μια συγκεκριμένη θεματική που θα αφορά το εικονογραφημένο παιδικό βιβλίο.

Οι φοιτήτριες θα ασκηθούν:

* Στην επιλογή θέματος
* Στην εύρεση και μελέτη της σχετικής βιβλιογραφίας
* Την εύρεση παιδικών βιβλίων
* Την ανάλυση των παιδικών βιβλίων με βάση τη θεωρία του εικονογραφημένου βιβλίου
* Τη συγγραφή μιας επιστημονικής μελέτης (δομή άρθρου, βιβλιογραφικά συστήματα, περίληψη κλπ.)
* Τη δημιουργία της παρουσίασης του άρθρου (ppt)

Κατά τη διάρκεια των διαλέξεων, οι φοιτήτριες:

* Θα παρακολουθούν διαλέξεις για θεωρητικά ζητήματα που άπτονται της συγκεκριμένης θεματικής (π.χ. σημειολογία των χρωμάτων)
* Θα συνομιλούν με προσκεκλημένες ομιλήτριες
* Θα ασκούνται στα επιμέρους σημεία της έρευνας (συστήματα βιβλιογραφικών αναφορών)
* Θα αναλύσουν εικονογραφημένα βιβλία με βάση συγκεκριμένες θεωρητικές κατευθύνσεις
* Θα παρουσιάσουν τμήματα των δικών τους γραπτών εργασιών (π.χ. περίληψη)
* Θα παρουσιάζουν τις δικές τους εργασίες δημιουργώντας μια παρουσίαση (ppt)

Αξιολόγηση

Ο βαθμός του μαθήματος θα προκύψει από:

* Τη συμμετοχή των φοιτητριών στα μαθήματα (π.χ. διαδικασίες εύρεσης βιβλιογραφίας)
* Τη συγγραφή ενός επιστημονικού άρθρου 1.000-1.500 λέξεων
* Τη δημιουργία μιας 5-7λεπτης παρουσίασης

Οι φοιτήτριες θα εργάζονται σε **ομάδες των δύο ατόμων**.

Οι καλές εργασίες θα προετοιμαστούν και **θα παρουσιαστούν πραγματικά σε συνέδριο**.